
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.5/2014 pentru modificarea şi completarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, Comisiei pentru administraţie publică şi amenajarea teritoriului şi Comisiei pentru buget, finanţe şi bănci pentru examinare pe fond, cu adresa nr.Plx.476 din 8 octombrie 2014.
	Preşedinte,
	Preşedinte,

	Viorel Ştefan
	Marin ALMĂJANU

r a p o r t   C O M U N
asupra proiectului de lege privind aprobarea Ordonanţei Guvernului nr.5/2014 pentru modificarea şi completarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru buget, finanţe şi bănci au fost sesizate spre dezbatere în fond, în procedură obişnuită, cu proiectul de lege privind aprobarea Ordonanţei Guvernului nr.5/2014 pentru modificarea şi completarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, transmis cu adresa nr. Plx.476 din 8 octombrie 2014 şi înregistrat cu nr.4c-2/534/din 14.10.2014, respectiv cu nr.4c-6/331 din 8.10.2014.
Senatul, în calitate de primă Cameră sesizată, a adoptat proiectul de lege în şedinţa din 1 octombrie 2014.

Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.

La întocmirea prezentului raport comun Comisiile au avut în vedere:

·   avizul favorabil al Consiliului Legislativ (nr.862/24.07.2014);
·   avizul favorabil al Comisiei juridice, de disciplină şi imunităţi (nr.4c-11/1035/14.10.2014);
·   avizul favorabil al Comisiei pentru muncă şi protecţie socială (nr.4c-7/483/20.10.2014).
Proiectul de lege are ca obiect de reglementare extinderea cadrului legal şi la contractele de asistenţă tehnică, creându-se posibilitatea participării instituţiilor româneşti (instituţii ale administraţiei publice din România, instituţii mandatate de Comisia Europeană, fie singure, fie în parteneriat cu instituţii private naţionale şi internaţionale)şi la implementarea contractelor de asistenţă tehnică, fiind adăugat în însăşi denumirea calităţii de „Autoritate Administrativă de Înfrăţire Instituţională”, sintagma „Asistenţă Tehnică”, noua denumire fiind „Autoritate Administrativă de Înfrăţire Instituţională şi de Asistenţă Tehnică”. Un alt aspect relevat de experienţa practică, care a necesitat o modificare legislativă, l-a constituit categoria cheltuielilor eligibile ce urmează să fie efectuate pentru activitatea de înfrăţire instituţională. Prezentul proiect are ca temei legal dispoziţiile art.1 pct.VI poz.1 din Legea nr.119/2014 privind abilitarea Guvernului de a emite ordonanţe.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea proiectului de lege a avut loc în şedinţe separate.

Comisia pentru buget,finanţe şi bănci şi-a desfăşurat lucrările  în data de 19 noiembrie 2014. Din numărul total de 35 membri ai Comisiei au participat la şedinţă 34 deputaţi.
Comisia pentru administraţie publică şi amenajarea teritoriului şi-a desfăşurat lucrările  în data de 3 martie 2015. Din numărul total de 23 membri ai Comisiei pentru administraţie publică şi amenajarea teritoriului au participat la şedinţă 22 deputaţi.

La dezbateri a participat, în conformitate cu prevederile art.54 şi 55 din Regulamentul Camerei Deputaţilor, republicat, au participat în calitate de invitaţi domnul Alin Mitrică- Secretar de Stat în cadrul Ministerului Fondurilor Europene şi domnul Attila Gyorgy-Secretar de Stat în cadrul Ministerului Finanţelor Publice.
În urma examinării proiectului de lege şi a opiniilor exprimate, membrii celor două Comisii au hotărât cu majoritate de voturi adoptarea proiectului de lege privind aprobarea Ordonanţei Guvernului nr.5/2014 pentru modificarea şi completarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică,  în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	SECRETAR,
	SECRETAR,

	Mihai Aurel DONŢU
	Radu BABUS


Consilier parlamentar, Daniel Mărăcineanu


   Consilier parlamentar, Elena Hrincescu

